**HUV 6.A 16.12.2020**

**PROGRAMOVÁ HUDBA, NÁRODNÉ ŠKOLY**

-Programová hudba je druh [hudby](https://sk.wikipedia.org/wiki/Hudba), ktorá podriaďuje hudobné stvárnenie mimo hudobnému obsahu ([deju](https://sk.wikipedia.org/wiki/Dej_(literat%C3%BAra)), [javu](https://sk.wikipedia.org/wiki/Jav), [predstave](https://sk.wikipedia.org/wiki/Predstava), [myšlienke](https://sk.wikipedia.org/wiki/My%C5%A1lienka)). Programová hudba vznikla v [19. stor.](https://sk.wikipedia.org/wiki/19._storo%C4%8Die) ako [inštrumentálna hudba](https://sk.wikipedia.org/wiki/In%C5%A1trument%C3%A1lna_hudba).

-Programová hudba existovala vo všetkých historických obdobiach, počnúc Sakadanasovým dielom Nomos, ktoré predstavovalo súboj Apolóna s drakom ([586 pred Kr.](https://sk.wikipedia.org/wiki/586_pred_Kr.)), [Beethovenovou](https://sk.wikipedia.org/wiki/Ludwig_van_Beethoven) 6. symfóniou Pastorálnou končiac. [Romantická](https://sk.wikipedia.org/wiki/Romantizmus_(hudba)) programovosť má však málo spoločného s programovou hudbou predchádzajúcich epoch. V tej staršej išlo len o zvláštny názov, ktorý často ani nekorešpondoval s obsahom, alebo o vyjadrenie asociácií z počutého v názve; napr. vtáčí spev, hromobitie...

**NÁRODNÉ ŠKOLY**

**RUSKÁ NÁRODNÁ HUDBA**

**Michail Ivanovič Glinka** (1804 – 1857)

Prvý významný ruský skladateľ, zakladateľ ruskej národnej hudby. Glinka bol prvý skladateľ v Rusku, ktorému sa podarilo nahradiť západné umelecké vplyvy národným umením.

**Dielo:**

- opery: Ruslan a Ľudmila (prvá ruská národná rozprávková opera), Ivan Susanin

- orchestrálne skladby: Noc v Madride, Kamarinskaja

- piesne, komorné skladby

**MOCNÁ HŔSTKA**

Ruský kritik Vladimír Vasilievič Stasov zoskupil okolo seba mladých skladateľov. Táto skupinka

dostala pomenovanie Mocná hŕstka (Mogučaja kučka), ktorá nadviazala na tradíciu Glinkovej a

Dargomyžského hudby. Mocná hŕstka sa stala vedúcou silou vo vývoji ruskej hudby. Tvorili ju

skladatelia M. A. Balakirev, A. P. Borodin, M. P. Musorgskij, N. Rimskij-Korsakov, C. A. Kjuj.

**ČESKÁ NÁRODNÁ ŠKOLA**

**Bedřich Smetana** (1824 – 1884)

Je zakladateľom českej národnej hudby vysokej európskej úrovne. Je tvorcom národnej opery,

českej programovej hudby, zborovej literatúry, poetickej a virtuóznej klavírnej literatúry a komornej

tvorby.

**Dielo:** Štýlovo vychádza z novoromantizmu, ktorý obohatil o vlastné prvky.

- 9 opier: **Braniboři v** **Čechách, Prodaná nevěsta, Libuše, Dalibor, Hubička**

- 3 symfonické básne: **Richard III.,** **Hakon** **Jarl, Valdštajnov** **tábor,** symfonický cyklus **Má vlast (Vyšehrad, Vltava, Šárka, Z** **českých luhů a hájů, Tábor, Blaník)**